BEC ส่งสองเสือ “สรยุทธ-กรรชัย” ดีเบตสะท้อนเสียงคนกรุง แคมเปญ “ตามหาผู้ว่าฯ เลือกตั้ง”
“สรยุทธ-กรรชัย” เกาะติดศึกชิงเก้าอี้เลือกตั้งผู้ว่าฯกทม. พร้อมจัดเวทีดีเบต–รายการพิเศษ ภายใต้เคมเปญ “ตามหาผู้ว่าฯ เลือกตั้ง” สะท้อนเสียงคนกรุงกับการใช้สิทธิ์เลือกตั้งผู้ว่าฯครั้งแรกในรอบ 9 ปี
“สรยุทธ-กรรชัย” เกาะติดศึกชิงเก้าอี้เลือกตั้งผู้ว่าฯกทม. พร้อมจัดเวทีดีเบต–รายการพิเศษ ภายใต้เคมเปญ “ตามหาผู้ว่าฯ เลือกตั้ง” สะท้อนเสียงคนกรุงกับการใช้สิทธิ์เลือกตั้งผู้ว่าฯครั้งแรกในรอบ 9 ปี
21 เม.ย. 2565

บริษัท บีอีซี เวิลด์ จำกัด (มหาชน) หรือ BEC เปิดเผยว่า สถานีโทรทัศน์ไทยทีวีสีช่อง 3 เปิดตัว 3 กิจกรรมใหญ่รับศึกเลือกตั้งผู้ว่าฯ กทม. เริ่มจากจัดเวทีดีเบตกับผู้สมัครตัวเต็ง นำคำถามเจาะลึก และขยี้ปมปัญหาชาวบ้าน โดย 2 พิธีกรข่าว “สรยุทธ สุทัศนะจินดา” และ ”กรรชัย กำเนิดพลอย” ที่จะร่วมเวทีผนึกกำลัง “ตามหาผู้ว่าฯ เลือกตั้ง” ซักถามแทนคนกรุงฯ สะท้อนทุกปัญหา โดยนำเสนอเวทีแรก ในวันพฤหัสบดีที่ 28 เมษายน 2565 ถ่ายทอดสดออกอากาศ เวลา 17.30-19.00 น. ภายใต้คอนเซ็ปต์ 9 ปี คนกรุงตามหาผู้ว่าฯ กทม.
รวมถึงการร่วมดีเบตโค้งสุดท้าย รอบที่ 2 วันศุกร์ที่ 20 พฤษภาคม 2565 “ตามหาผู้ว่าฯ เลือกตั้ง” คนกรุงมีคำถาม ช่อง 3 มีคำตอบ ประชันนโยบายเจาะใจคนกรุงด้วยลีลาเข้มข้นของ 2 พิธีกรชั้นนำ ถ่ายทอดสดออกอากาศ เวลา 16.30-18.00 น. ณ ลานน้ำพุ Siam Center &amp; Siam Paragon เจาะลึกถึงนโยบายเด่น ๆ เพื่อการแก้ปัญหาที่ตรงใจ
นอกจากนี้ผู้ชมยังสามารถติดตามความเคลื่อนไหวของกระแสข่าวการเลือกตั้งผู้ว่า ฯ กทม ครั้งแรกในรอบ 9 ปี ได้ในทุกช่วงรายการข่าวของทางสถานีโทรทัศน์ไทยทีวีสีช่อง 3 และไม่ควรพลาดกับรายการพิเศษ “ตามหาผู้ว่า ฯ เลือกตั้ง” ในสนามจริง วันเสาร์ที่ 22 พฤษภาคม 2565 กับการระดมทีมข่าว และผู้ประกาศข่าว ลงสนามรายงานสด นำโดย สรยุทธ สุทัศนะจินดา, กรรชัย กำเนิดพลอย, กิตติ สิงหาปัด, พิชญทัฬห์ จันทร์พุฒ, ภาษิต อภิญญาวาท, ปรินดา คุ้มธรรมพินิจ, อริสรา กำธรเจริญ, ประวีณมัย บ่ายคล้อย, เมจกา สุพิชญางกูร, ดลยกฤตย์ แดงหวานปีสีห์ ลงพื้นที่และส่งต่อการรายงานสดในภาคสนาม จากทุกพื้นที่สำคัญ ไปพร้อมกับการวิเคราะห์เกาะติดสถานการณ์ ลุ้นการนับผลคะแนนแบบเรียลไทม์
โดยสามารถติดตามเวทีดีเบต–รายการพิเศษ กับสองเสือช่อง 3 “สรยุทธ-กรรชัย” ร่วม “ตามหาผู้ว่าฯ เลือกตั้ง” ในรอบ 9 ปี ทั้ง 2 เวที ถ่ายทอดสดออกอากาศในวันพฤหัสบดีที่ 28 เมษายน 2565 เวลา 17.30-19.00 น. รอบที่ 2 วันศุกร์ที่ 20 พฤษภาคม 2565 เวลา 16.30-18.00 น. และสรุปโค้งสุดท้ายกับสถานการณ์จริง วันเสาร์ที่ 22 พฤษภาคม 2565 ลงพื้นที่ เกาะติดบรรยากาศการเลือกตั้ง ทางช่อง 3 และ www.3plusnews.com “ดูทีวี กด 33 ดูมือถือ กด 3Plus” #ช่อง 3 ที่ตามใจคุณ